ਹਾਜੀਪੁਰ ਜੰਕਸ਼ਨ ਰੇਲਵੇ ਸਟੇਸ਼ਨ

ਹਾਜੀਪੁਰ ਜੰਕਸ਼ਨ ਰੇਲਵੇ ਸਟੇਸ਼ਨ ਭਾਰਤੀ ਰੇਲਵੇ ਦੇ ਪੂਰਬੀ ਮੱਧ ਰੇਲਵੇ ਜ਼ੋਨ ਦੇ ਸੋਨਪੁਰ ਡਿਵੀਜ਼ਨ ਵਿੱਚ ਇੱਕ ਪ੍ਰਮੁੱਖ ਰੇਲਵੇ ਸਟੇਸ਼ਨ ਅਤੇ ਹੈੱਡਕੁਆਰਟਰ ਹੈ। ਜਿਸਦਾ ਸਟੇਸ਼ਨ ਕੋਡ: (HJP) ਹੈ।  ਹਾਜੀਪੁਰ ਜੰਕਸ਼ਨ ਭਾਰਤ ਦੇ ਬਿਹਾਰ ਰਾਜ ਦੇ ਹਾਜੀਪੁਰ ਸ਼ਹਿਰ ਵਿੱਚ ਸਥਿਤ ਹੈ। ਹਾਜੀਪੁਰ ਵੈਸ਼ਾਲੀ ਜ਼ਿਲ੍ਹੇ ਦਾ ਜ਼ਿਲ੍ਹਾ ਹੈੱਡਕੁਆਰਟਰ ਹੈ ਅਤੇ ਪਟਨਾ ਜੰਕਸ਼ਨ ਤੋਂ ਰੇਲ ਦੁਆਰਾ 33 ਕਿਲੋਮੀਟਰ ਦੀ ਦੂਰੀ 'ਤੇ ਸਥਿਤ ਹੈ। ਈਸਟ ਸੈਂਟਰਲ ਰੇਲਵੇ ਦਾ ਉਦਘਾਟਨ 8 ਸਤੰਬਰ 1996 ਨੂੰ ਹਾਜੀਪੁਰ, ਬਿਹਾਰ ਵਿਖੇ ਇਸਦੇ ਮੁੱਖ ਦਫਤਰ ਦੇ ਨਾਲ ਕੀਤਾ ਗਿਆ ਸੀ। ਇਹ 1 ਅਕਤੂਬਰ 2002 ਨੂੰ ਚਾਲੂ ਹੋ ਗਿਆ। ਹਾਜੀਪੁਰ ਬਿਹਾਰ ਦੇ ਵੱਖ-ਵੱਖ ਪ੍ਰਮੁੱਖ ਸ਼ਹਿਰਾਂ ਜਿਵੇਂ ਕਿ ਪਟਨਾ, ਸੋਨਪੁਰ, ਵੈਸ਼ਾਲੀ, ਮੁਜ਼ੱਫਰਪੁਰ, ਸਮਸਤੀਪੁਰ, ਛਪਰਾ ਅਤੇ ਸੀਵਾਨ ਨਾਲ ਚੰਗੀ ਤਰ੍ਹਾਂ ਜੁੜਿਆ ਹੋਇਆ ਹੈ। ਹਾਜੀਪੁਰ ਜੰਕਸ਼ਨ ਰੇਲਵੇ ਸਟੇਸ਼ਨ ਭਾਰਤ ਦੇ ਜ਼ਿਆਦਾਤਰ ਪ੍ਰਮੁੱਖ ਸ਼ਹਿਰਾਂ ਨਾਲ ਸਿੱਧਾ ਜੁੜਿਆ ਹੋਇਆ ਹੈ।

ਇਤਿਹਾਸ
ਹਾਜੀਪੁਰ ਰਾਹੀਂ ਰੇਲਵੇ ਲਾਈਨ ਦਾ ਨਿਰਮਾਣ 1862 ਵਿੱਚ ਪੂਰਾ ਹੋਇਆ ਅਤੇ ਖੋਲ੍ਹਿਆ ਗਿਆ। ਹਾਜੀਪੁਰ ਭਾਰਤੀ ਰੇਲਵੇ ਦੇ ਪੂਰਬੀ ਮੱਧ ਰੇਲਵੇ ਜ਼ੋਨ ਦਾ ਮੁੱਖ ਦਫ਼ਤਰ ਹੈ। 51 ਕਿਲੋਮੀਟਰ (32 ਮੀਲ) ਲੰਬੀ ਹਾਜੀਪੁਰ-ਮੁਜ਼ੱਫਰਪੁਰ ਲਾਈਨ 1884 ਵਿੱਚ ਖੋਲ੍ਹੀ ਗਈ ਸੀ। ਇਸ ਸੈਕਸ਼ਨ ਲਈ ਡਬਲ ਲਾਈਨ ਆਵਾਜਾਈ ਲਈ ਸੋਨਪੁਰ ਜੰਕਸ਼ਨ ਅਤੇ ਹਾਜੀਪੁਰ ਵਿਚਕਾਰ ਗੰਡਕ ਨਦੀ ਉੱਪਰ ਇੱਕ ਨਵਾਂ ਦੂਜਾ ਪੁਲ (5.5 ਕਿਲੋਮੀਟਰ) ਖੋਲ੍ਹਿਆ ਗਿਆ ਹੈ। ਪਟਨਾ-ਸੋਨਪੁਰ-ਹਾਜੀਪੁਰ ਸੈਕਸ਼ਨ ਵਿੱਚ ਬਿਜਲੀਕਰਨ ਦਾ ਕੰਮ ਜੁਲਾਈ 2016 ਤੱਕ ਪੂਰਾ ਹੋ ਗਿਆ ਸੀ।

ਹਵਾਲੇ
https://indiarailinfo.com/departures/hajipur-junction-hjp/700

ਸ਼੍ਰੇਣੀ:ਵੈਸ਼ਾਲੀ ਜ਼ਿਲ੍ਹੇ ਵਿੱਚ ਰੇਲਵੇ ਸਟੇਸ਼ਨ
ਸ਼੍ਰੇਣੀ:ਸੋਨਪੁਰ ਰੇਲਵੇ ਡਿਵੀਜ਼ਨ